Subject: Seisukoha taotlus - Refektooriumi ruumi istekohtade arvu suurendamine kuni 120 istekohani (SA Narva Muuseum)
From: Marika Mäekivi <[email-masked]>
To: Päästeamet <[email-masked]>
Cc: PÄA Ida <[email-masked]>
Date: Tue, 17 Feb 2026 11:41:27 +0200

TÄHELEPANU! Tegemist on väljastpoolt asutust saabunud kirjaga. Tundmatu
saatja korral palume linke ja faile mitte avada!

Tere

SA Narva Muuseum soovib suurendada Narva Linnuse Refektooriumi ruumi nr
2012 istekohtade arvu kuni 120 istekohani. Tegemist on olemasoleva
muinsuskaitselise hoone ruumiga ning kavandatav muudatus seisneb üksnes
kasutajate arvu suurendamises.

Lisatud on evakuatsioonianalüüs nr 06-EA-26, milles on hinnatud
evakuatsioonilahenduse vastavust kavandatud maksimaalse kasutajate arvu
juures.

Analüüsi kohaselt on evakuatsioonilahendus nõuetekohane ning arvutuslik
evakuatsiooniaeg ei ületa lubatud aega. Hoone ruumiline lahendus,
evakuatsioonipääsude arv ja asukoht, nende hajutatus ega
evakuatsiooniteede laiused ei muutu. Istekohtade paigutus vastab analüüsis
kasutatud eeldustele ning ei vähenda evakuatsiooniteede tegelikku
kasutatavat laiust ega mõjuta olemasolevate pääsude toimivust. Hoone
tuleohutusklass ega kasutusviis ei muutu.

Projekteerija kaasamine tuleb kõne alla üksnes juhul, kui kavandatakse
reaalseid ruumilisi või ehituslikke muudatusi. Käesoleva lahenduse puhul
selliseid muudatusi ei kavandata.

Juhul kui ruumi kasutatakse liikumisvaegusega isikute osalusel,
lahendatakse nende evakuatsioon korralduslike meetmetega personali
kaasabil vastavalt evakuatsioonianalüüsi järeldustele.

Palume kirjalikult kinnitada, et esitatud evakuatsioonianalüüsi ja
kirjeldatud tingimuste alusel ei ole kavandatav istekohtade arvu
suurendamine käsitatav ehitusliku ümberehitamisena, ei too kaasa
ehitusprojekti muutmise kohustust ning olemasolev evakuatsioonianalüüs on
piisav tuleohutusnõuete täitmise tõendamiseks kavandatud maksimaalse
kasutajate arvu korral.

Palume anda selge seisukoht, kas SA Narva Muuseum võib kirjeldatud
tingimustel suurendada istekohtade arvu kuni 120 istekohani.

Lugupidamisega

Marika Mäekivi

kantselei juht

Tel (+372) 359 9241

Peetri plats 7, 20308 Narva

 <http://www.narvamuuseum.ee> www.narvamuuseum.ee

  _____

Käesolev e-kiri võib sisaldada asutusesiseseks kasutamiseks tunnistatud
teavet. Kui te ei ole selle kirja adressaat, palun võtke ühendust saatjaga
ning kustutage e-kiri arvutist.
This e-mail may contain information which is classified for internal use.
If you are not the intended recipient of this message, please notify the
sender immediately and delete the message.